Source: https://www.slov-lex.sk/pravne-predpisy/SK/ZZ/1979/21/
Timestamp: 2020-08-06 20:07:36+00:00
Document Index: 12031511

Matched Legal Cases: ['§ 4', '§ 2', '§ 5', '§ 3', '§ 1', '§ 1', '§ 2', '§ 4', '§ 8', '§ 9']

21/1979 Zb. - Vyhláška Českého úradu bezpečnosti ... - SLOV-LEX
21/1979 Zb.
ktorou sa určujú vyhradené plynové zariadenia a ustanovujú niektoré podmienky na zaistenie ich bezpečnosti
Vyhradené plynové zariadenia
Vyhradenými plynovými zariadeniami v zmysle § 4 písm. d) až g) zákona (ďalej len „zariadenie“) sú zariadenia:
na výrobu a úpravu plynov,3)
na skladovanie a prepravu plynov,
na plnenie nádob plynmi, včítane tlakových staníc,
na skvapalňovanie a odparovanie plynov,
na zvyšovanie a znižovanie tlaku plynov,
na rozvod plynov,
na spotrebu plynov spaľovaním.
Organizácie môžu montovať, opravovať zariadenie, vykonávať na ňom dodávateľským spôsobom revízie a plniť tlakové nádoby na plyny len na základe oprávnenia (ďalej len „oprávnená organizácia“).
Organizácia v žiadosti uvedie, ako je zaistená spoľahlivosť a bezpečnosť plynových zariadení, najmä ako je zaistená:
technická kontrola,
v priebehu montáže a skúšok možnosť zacvičenia pracovníkov, ktorí budú obsluhovať zariadenia,
servisná služba,
odborná spôsobilosť pracovníkov na vykonávanie montáži, opráv, revízií a skúšok,
dodávka predpísanej technickej dokumentácie prevádzateľovi upravenej podľa skutočného vyhotovenia včítane návodov na obsluhu a na vykonávanie revízií.
Pri preverovaní odbornej spôsobilosti organizácie orgán dozoru zisťuje, či jej technická úroveň a odborná spôsobilosť jej pracovníkov poskytujú záruku, že činnosť s ohľadom na rozsah požadovaného oprávnenia bude zodpovedať požiadavkám bezpečnosti práce a technických zariadení.
Orgán dozoru môže na základe výsledkov preverovania odbornej spôsobilosti určiť ďalšie podmienky na zaistenie bezpečnosti práce a technických zariadení na vydanie oprávnenia. Splnenie týchto podmienok musí organizácia pred vydaním oprávnenia preukázať.
Ak orgán dozoru zistí nedodržiavanie podmienok alebo porušovanie predpisov na zaistenie bezpečnosti práce a technických zariadení pri činnosti podľa oprávnenia, obmedzí rozsah oprávnenia alebo ho organizácii odoberie.
Ustanovenia odsekov 1 až 6 sa nevzťahujú na plynárenské a odberné plynové zariadenia, pokiaľ ich montujú a opravujú plynárenské podniky.4)
Revíznym technikom je pracovník poverený organizáciou vykonávaním revízií a skúšok zariadení, ktorý má pre túto činnosť osvedčenie o odbornej spôsobilosti vydané orgánom dozoru na základe vykonanej skúšky. Pracovníka prihlasuje na skúšku organizácia, s ktorou je v pracovnom pomere.
Odborná spôsobilosť na obsluhu a montáž
Pracovníci poverení obsluhou zariadenia musia byť prevádzateľskou organizáciou (ďalej len „prevádzateľ“) oboznámení s predpismi na obsluhu a so súvisiacimi bezpečnostnými predpismi, s požiarnym poriadkom, poplachovými smernicami a musia byť zaškolení na obsluhu týchto zariadení. Pred poverením samostatnou obsluhou zariadenia musia byť prevádzateľom preskúšaní.
Prevádzateľ je povinný určiť obsah oboznámenia a dĺžku (osnovu) zaškolenia s ohľadom na charakter a rozsah vykonávanej činnosti na danom druhu zariadenia a overovať znalosti pracovníkov uvedených v odseku 1 komisionálnou skúškou raz za tri roky.
Orgán dozoru alebo orgán nadriadený prevádzateľovi môžu v odôvodnených prípadoch nariadiť komisionálne preskúšanie pracovníkov pred uplynutím uvedenej lehoty.
Skúšobná komisia zriadená prevádzateľom sa skladá z predsedu a najmenej z dvoch členov. Musí v nej byť zástupca organizácie, zástupca príslušného závodného výboru Revolučného odborového hnutia a odborný pracovník z odboru plynových zariadení (napr. revízny technik).
Komisionálne skúšky a preskúšavanie sa nepožadujú pre obsluhu plynového zariadenia uvedeného v § 2 písm. g), ktorého celkový výkon je nižší ako 50 kW.
Podmienky odbornej spôsobilosti pracovníkov na montáž odberných plynových zariadení a plynárenských zariadení ustanovuje osobitný predpis.4)
Montážou ostatných zariadení môžu byť poverení iba pracovníci, ktorí boli organizáciou oboznámení v rozsahu svojej činnosti s predpismi na montážne práce na zariadení a zaškolení. Musia byť oboznámení so súvisiacimi bezpečnostnými predpismi a mať najmenej jeden rok odbornej praxe, čím sa rozumie praktická činnosť na zariadení príslušného druhu pod vedením odborne spôsobilého pracovníka a musia zložiť skúšky pred komisiou zriadenou montážnou organizáciou; pre zloženie komisie platí § 5 ods. 4.
Organizácia oprávnená na montáže alebo opravy zariadení je povinná zabezpečiť skúšku zariadení po dokončení montáže alebo rekonštrukcie v rozsahu určenom príslušnými predpismi a projektovou dokumentáciou.
Prevádzateľ je povinný:
zabezpečiť, aby kontroly a prevádzkové revízie boli vykonávané podľa osobitných predpisov, prípadne návodov a pokynov výrobcu a dodávateľa,
zabezpečiť, aby montáž a opravy zariadení vykonávala iba oprávnená organizácia a obsluhu zariadení iba odborne spôsobilí pracovníci,
vypracovať do jedného mesiaca od začatia prevádzky miestny prevádzkový poriadok podľa podkladov projektovej a dodávateľskej dokumentácie, návodov výrobcu a na základe skúseností z prevádzky,
pri zariadeniach, kde sa pracuje s jedovatými a nedýchateľnými plynmi, pred začatím prevádzky zabezpečiť dýchaciu a oživovaciu techniku, udržiavať ju v prevádzkyschopnom stave a v prípade potreby (havária, porucha a pod.) zabezpečiť protiplynovú alebo záchrannú službu,
viesť predpísanú technickú dokumentáciu, evidenciu zariadení a uschovať doklady ustanovené právnymi predpismi alebo technickými normami.
Na účely štátneho odborného dozoru je prevádzateľ povinný pripraviť zariadenie na kontrolnú prehliadku alebo skúšku v určenom termíne a za podmienok určených orgánom dozoru.
Technické úkony potrebné na riadne vykonanie prehliadky alebo skúšky riadi a vykonáva revízny technik alebo iný odborný pracovník určený prevádzateľom.
Organizácie, ktoré vykonávajú činnosť uvedenú v § 3 doteraz bez oprávnení, sú povinné požiadať o ne do šiestich mesiacov od účinnosti tejto vyhlášky.
Oprávnenia vydané organizáciám a osvedčenia vydané pracovníkom pred účinnosťou tejto vyhlášky zostávajú v platnosti tri roky odo dňa, keď vyhláška nadobudla účinnosť.
Zrušuje sa § 1 písm. d) vyhlášky č. 151/1969 Zb., ktorou sa určujú vyhradené technické zariadenia.
§ 1 ods. 4 vyhlášky Českého úradu bezpečnosti práce č. 85/1978 Zb. o kontrolách, revíziách a skúškach plynových zariadení.
Vyhláška Federálneho ministerstva palív a energetiky č. 175/1975 Zb., ktorou sa vykonávajú niektoré ustanovenia plynárenského zákona.
§ 2 Vyhradené plynové zariadenia
§ 4 Revízny technik
§ 8 Prevádzka zariadení
§ 9 Kontrolné prehliadky a skúšky
Číslo: 21/1979 Zb.
Názov: Vyhláška Českého úradu bezpečnosti práce a Českého banského úradu ktorou sa určujú vyhradené plynové zariadenia a ustanovujú niektoré podmienky na zaistenie ich bezpečnosti